1.

Za Dodatkom 6-C se vstavi naslednji dodatek: „DODATEK 6-C2 VALIDACIJSKI KONTROLNI SEZNAM ZA REGULIRANE AGENTE IZ TRETJIH DRŽAV, POTRJENE ZA UKREPE VAROVANJA V LETALSTVU EU Subjekti iz tretjih držav se lahko pridružijo varni dobavni verigi ACC3 (prevoznik letalskega tovora ali pošte, ki opravlja operacije v Unijo z letališča tretje države) tako, da zaprosijo za imenovanje za reguliranega agenta iz tretje države, ki je potrjen za ukrepe varovanja v letalstvu EU (RA3). RA3 je subjekt za ravnanje s tovorom v tretji državi, ki je kot takšen potrjen in odobren na podlagi potrjevanja ukrepov varovanja v letalstvu EU. RA3 zagotovi, da je bil, kjer je primerno, za pošiljke, namenjene v Evropsko unijo, izveden varnostni nadzor, vključno s pregledom, in da so bile pošiljke zavarovane pred nepooblaščenimi posegi od trenutka, ko je bil ta varnostni nadzor izveden, do natovora pošiljk na letalo, ali drugače izročene ACC3 ali drugemu RA3. V Uredbi (EU) št. 185/2010 so zahtevani predpogoji za prevažanje letalskega tovora ali letalske pošte v Unijo (1) ali Islandijo, Norveško in Švico. Kontrolni seznam je instrument, ki ga uporablja potrjevalec ukrepov varovanja v letalstvu EU za ocenjevanje ravni varovanja, ki jo za letalski tovor ali letalsko pošto, namenjena v EU/EGP (2), uporabi ali je zanju odgovoren subjekt, ki zaprosi za imenovanje za RA3. Kontrolni seznam se uporablja samo v primerih iz točke 6.8.4.1(b) Priloge k Uredbi (EU) št. 185/2010. V primerih iz točke 6.8.4.1(a) navedene Priloge potrjevalec ukrepov varovanja v letalstvu EU uporabi kontrolni seznam ACC3. Če potrjevalec ukrepov varovanja v letalstvu EU ugotovi, da je subjektu uspelo izpolniti cilje s tega kontrolnega seznama, potrjeni subjekt prejme poročilo o potrjevanju. V poročilu o potrjevanju je navedeno, da je subjekt imenovan za reguliranega agenta iz tretje države, ki je potrjen za ukrepe varovanja v letalstvu EU (RA3). RA3 lahko to poročilo uporabi pri poslovanju s katerim koli ACC3. Poročilo o potrjevanju vsebuje vsaj vse naslednje sestavne dele: (a) izpolnjen kontrolni seznam (Dodatek 6-C2 iz Priloge k Uredbi (EU) št. 185/2010) s podpisom potrjevalca ukrepov varovanja in, kjer je primerno, s pripombami potrjenega subjekta; (b) izjavo o obveznostih (Dodatek 6-H2 iz Priloge k Uredbi (EU) št. 185/2010) s podpisom potrjenega subjekta; (c) izjavo o neodvisnosti (Dodatek 11-A iz Priloge k Uredbi (EU) št. 185/2010) v zvezi s potrjenim subjektom s podpisom potrjevalca ukrepov varovanja v letalstvu EU. Dokazilo o celovitosti poročila o potrjevanju so številčenje strani, datum potrditve ukrepov varovanja v letalstvu EU ter parafe potrjevalca in potrjenega subjekta na vsaki strani. Privzeti jezik poročila o potrjevanju je angleščina. Del 5 – Varnostni pregledi in Del 6 – Tovor ali pošta z visokim tveganjem (HRCM) se ocenijo na podlagi zahtev iz poglavij 6.7 in 6.8 Priloge k Uredbi (EU) št. 185/2010. Izhodiščni standardi za tiste dele, ki ne morejo biti ocenjeni na podlagi zahtev iz Uredbe (EU) št. 185/2010, so standardi in priporočene prakse (SARP) iz Priloge 17 h Konvenciji o mednarodnem civilnem letalstvu ter navodila iz Varnostnega priročnika ICAO (Doc 8973 – dokument z omejenim dostopom). Če potrjevalec ukrepov varovanja v letalstvu EU ugotovi, da subjektu ni uspelo izpolniti ciljev s tega kontrolnega seznama, subjekt prejme kopijo izpolnjenega kontrolnega seznama, v katerem so navedene pomanjkljivosti. Navodila za izpolnjevanje: 1. Izpolniti je treba vse dele kontrolnega seznama. Če podatki niso na voljo, je treba to pojasniti. 2. Potrjevalec ukrepov varovanja v letalstvu EU po vsakem delu ugotovi, ali in do kakšne mere so izpolnjeni cilji tega dela. DEL 1 Identifikacija potrjenega subjekta in potrjevalca 1.1 Datum(-i) potrjevanja Uporabite natančno obliko datuma, kot je od 01.10.2012 do 02.10.2012. dd/mm/llll 1.2 Datum prejšnjega potrjevanja, kjer je primerno dd/mm/llll Prejšnja matična številka RA3, če je na voljo Spričevalo AEO/status C-TPAT/druga potrdila, če so na voljo 1.3 Podatki o potrjevalcu ukrepov varovanja v letalstvu Ime Podjetje/organizacija/organ Enotna črkovno-številčna oznaka (UAI) Elektronski naslov Telefonska številka – vključno z mednarodno dohodno številko 1.4 Ime subjekta Ime Številka podjetja (npr. identifikacijska številka v trgovinskem registru, če se uporablja) Številka/enota/zgradba Ulica Kraj Poštna številka Zvezna dežela (če je ustrezno) Država Številka poštnega predala (če se uporablja) 1.5 Glavni naslov organizacije (če je drugačen od naslova lokacije, ki se potrjuje) Številka/enota/zgradba Ulica Kraj Poštna številka Zvezna dežela (če je ustrezno) Država Številka poštnega predala (če se uporablja) 1.6 Poslovna dejavnost – navesti je mogoče več dejavnosti (a) samo letalski tovor; (b) letalski in druge vrste prevoza; (c) špediter s tovornimi prostori; (d) špediter brez tovornih prostorov; (e) odpravnik letov; (f) drugi. 1.7 Ali prosilec … (a) prejme tovor od drugega reguliranega agenta iz tretje države? (b) prejme tovor od znanih pošiljateljev iz tretjih držav? (c) prejme tovor od stalnih pošiljateljev iz tretjih držav? (d) prejme tovor, izvzet iz varnostnega pregleda? (e) varnostno pregleda tovor? (f) skladišči tovor? (g) drugo, navedite. 1.8 Približno število zaposlenih na lokaciji Število 1.9 Ime in naziv osebe, ki je odgovorna za varovanje letalskega tovora/letalske pošte tretje države. Ime Naziv delovnega mesta Elektronski naslov Telefonska številka – vključno z mednarodno dohodno številko DEL 2 Organizacija in odgovornosti reguliranega agenta iz tretje države, ki je potrjen za ukrepe varovanja v letalstvu EU Cilj: V EU/EGP se ne prevaža letalskega tovora ali letalske pošte, ki nista varnostno nadzorovana. Tovor in pošta, ki ju RA3 dostavi ACC3 ali drugemu RA3, se lahko sprejme kot varovana tovor ali pošto samo, če takšen varnostni nadzor izvaja RA3. Podrobnosti o takšnem nadzoru so navedene v naslednjih delih tega kontrolnega seznama. RA3 ima na voljo postopke, s katerim zagotavlja, da se za ves letalski tovor in letalsko pošto, ki sta namenjena v EU/EGP, uporablja ustrezen varnostni nadzor in da sta varovan tovor ali pošta zavarovana, dokler nista dostavljena ACC3 ali drugemu RA3. Varnostni nadzor vključuje eno od spodaj navedenih vrst nadzora: (a) v zadostni meri izveden fizični varnostni pregled, s katerim se ustrezno zagotovi, da v pošiljki niso skriti nobeni prepovedani predmeti; (b) druge vrste varnostni nadzor, ki je del postopka za varno dobavno verigo in s katerim se ustrezno zagotovi, da v pošiljki niso skriti nobeni prepovedani predmeti; ta varnostni nadzor izvajajo drug RA3, KC3 ali AC3, ki ga je imenoval RA3. Sklic: točka 6.8.3 2.1 Ali je subjekt sestavil program varovanja? DA ali NE Če je odgovor nikalen, preidite na točko 2.5 2.2 Program varovanja subjekta Datum – uporabite natančno obliko dd/mm/llll Različica Ali program varovanja predloži in/ali odobri ustrezni organ države subjekta? Če je odgovor pritrdilen, opišite postopek. 2.3 Ali program varovanja v zadostni meri vsebuje elemente s seznama (deli 3 do 9)? DA ali NE Če je odgovor nikalen, opišite, zakaj, in podrobno opišite razloge. 2.4 Ali je program varovanja prepričljiv, vzdržljiv in popoln? DA ali NE Če je odgovor nikalen, navedite razloge. 2.5 Ali je subjekt določil postopek, s katerim zagotavlja, da se za letalski tovor ali letalsko pošto opravi ustrezen varnostni nadzor, preden se ju dostavi ACC3 ali drugemu RA3? DA ali NE Če je odgovor pritrdilen, opišite postopek. 2.6 Ali ima subjekt sistem upravljanja (npr. instrumente, navodila), s katerim zagotovi, da se zahtevani varnostni nadzor izvaja? DA ali NE Če je odgovor pritrdilen, opišite sistem upravljanja in navedite, ali ga odobri, preveri ali zagotovi ustrezni organ ali drugi subjekt. Če je odgovor nikalen, opišite, kako subjekt zagotavlja, da se varnostni nadzor izvaja na zahtevan način. 2.7 Zaključek in splošne pripombe o zanesljivosti, prepričljivosti in vzdržljivosti postopka Pripombe subjekta Pripombe potrjevalca ukrepov varovanja v letalstvu EU DEL 3 Zaposlovanje in usposabljanje osebja Cilj: Da se zagotovi izvajanje zahtevanega varnostnega nadzora, RA3 imenuje za delo na področju varovanja letalskega tovora ali letalske pošte odgovorno in usposobljeno osebje. Osebje, ki ima dostop do varovanega letalskega tovora, mora imeti vse potrebne sposobnosti za izvajanje svojih nalog in je ustrezno usposobljeno. Za doseganje navedenega cilja ima RA3 na voljo postopke, s katerimi zagotavlja, da je ali je bilo za celotno osebje (stalno, začasno, osebje iz agencije, vozniki itd.), ki ima neposredni dostop brez spremstva do letalskega tovora/letalske pošte, na katerih se izvaja ali je bil opravljen varnostni nadzor: (a) opravljeno uvodno in periodično predzaposlitveno preverjanje in/ali preverjanje ozadja, skladno vsaj z zahtevami lokalnih organov za poslovni prostor RA3, ki se potrjuje, ter (b) opravljeno uvodno usposabljanje in usposabljanje za obnovitev znanja s področja varovanja, da osebje spozna svoje odgovornosti na področju varovanja v skladu z zahtevami lokalnih organov za poslovni prostor RA3, ki se potrjuje. Opomba: — Preverjanje ozadja pomeni preverjanje identitete in preteklih izkušenj osebe, ki vključuje, če je to zakonsko dovoljeno, njeno morebitno kriminalno preteklost kot del ocene primernosti osebe za izvajanje varnostnega nadzora in/ali dostop brez spremstva do varnostnih območij omejenega gibanja (opredelitev iz Priloge 17 k ICAO). — S predzaposlitvenim preverjanjem se ugotovi identiteta osebe na podlagi dokumentarnega dokazila, preverjanje vključuje tudi zaposlitev, izobrazbo in morebitne vrzeli vsaj v preteklih petih letih, poleg tega mora oseba v okviru preverjanja podpisati izjavo s podrobnostmi o morebitni kriminalni preteklosti v vseh državah stalnega prebivališča vsaj za preteklih pet let (definicija Unije). Sklic: točka 6.8.3.1 3.1 Ali je na voljo postopek, s katerim se zagotovi, da se za vso osebje, ki ima neposredni dostop brez spremstva do varovanega letalskega tovora/letalske pošte, opravi predzaposlitveno preverjanje, s katerim se ocenita ozadje in usposobljenost? DA ali NE Če je odgovor pritrdilen, navedite število preteklih let, ki so bila upoštevana pri predzaposlitvenem preverjanju, in navedite, kateri subjekt ga izvaja. 3.2 Ali ta postopek vključuje:  Preverjanje ozadja  Predzaposlitveno preverjanje  Preverjanje kazenskih evidenc  Intervjuje  Drugo (navedite podrobnosti) Razložite elemente, navedite, kateri subjekt izvaja te elemente, in po potrebi navedite upoštevan pretekli časovni okvir. 3.3 Ali je na voljo postopek, s katerim se zagotovi, da se za osebo, odgovorno za izvajanje in nadzor izvajanja varnostnega nadzora na lokaciji, opravi predzaposlitveno preverjanje, s katerim se ocenita ozadje in usposobljenost? DA ali NE Če je odgovor pritrdilen, navedite število preteklih let, ki so bila upoštevana pri predzaposlitvenem preverjanju, in navedite, kateri subjekt ga izvaja. 3.4 Ali ta postopek vključuje:  Preverjanje ozadja  Predzaposlitveno preverjanje  Preverjanje kazenskih evidenc  Intervjuje  Drugo (navedite podrobnosti) Razložite elemente, navedite, kateri subjekt izvaja te elemente, in po potrebi navedite upoštevan pretekli časovni okvir. 3.5 Ali osebje, ki ima neposredni dostop brez spremstva do varovanega letalskega tovora/letalske pošte, pred izdajo dovoljenja za dostop do varovanega letalskega tovora/letalske pošte opravi usposabljanje s področja varovanja? DA ali NE Če je odgovor pritrdilen, opišite elemente in trajanje usposabljanja. 3.6 Ali osebje, ki prevzema, varnostno pregleduje in/ali varuje letalski tovor/letalsko pošto, opravi posebno usposabljanje, povezano z delovnim mestom? DA ali NE Če je odgovor pritrdilen, opišite elemente in trajanje tečajev usposabljanja. 3.7 Ali osebje iz točk 3.5 in 3.6 opravi usposabljanje za obnavljanje znanja? DA ali NE Če je odgovor pritrdilen, navedite elemente in pogostost usposabljanja za obnavljanje znanja. 3.8 Zaključek: Ali ukrepi za zaposlovanje in usposabljanje osebja zagotavljajo, da je bilo celotno osebje, ki ima dostop do varovanega letalskega tovora/letalske pošte, ustrezno zaposleno in usposobljeno do takšne mere, da pozna svoje odgovornosti na področju varovanja? DA ali NE Če je odgovor nikalen, navedite razloge. Pripombe subjekta Pripombe potrjevalca ukrepov varovanja v letalstvu EU DEL 4 Postopki za prevzem Cilj: RA3 lahko prejme tovor ali pošto od drugega RA3, KC3, AC3 ali od neznanega pošiljatelja. RA3 ima na voljo ustrezne postopke za prevzem tovora in pošte, da ugotovi, ali letalski tovor oziroma letalska pošta prihajata iz varne dobavne verige oziroma ne in katere varnostne ukrepe je nato treba uporabiti. RA3 vzdržuje bazo podatkov, ki za vsakega reguliranega agenta ali znanega pošiljatelja, potrjenega za ukrepe varovanja v letalstvu EU v skladu s točko 6.8.4.1, od katerega neposredno prejema tovor ali pošto za dostavo ACC3 in prevoz v Unijo, vsebuje vsaj naslednje podatke: (a) podatki o podjetju, vključno z dejanskim službenim naslovom; (b) vrsta poslovne dejavnosti, razen poslovno občutljivih informacij; (c) kontaktni podatki, vključno s podatki o osebi(-ah), odgovorni(-h) za varovanje; (d) številko podjetja, če se uporablja; (e) poročilo o potrjevanju, kjer je na voljo. Sklic: točki 6.8.3.1 in 6.8.4.3 Opomba: RA3 lahko sprejme tovor od AC3 kot varovan tovor le v primeru, če je ta RA3 sam imenoval tega pošiljatelja za AC3 in je odgovoren za tovor, ki ga dostavi ta pošiljatelj. 4.1 Ali subjekt, ko sprejme pošiljko, ugotavlja, če prihaja od drugega RA3, KC3, AC3 ali neznanega pošiljatelja? DA ali NE Če je odgovor pritrdilen, kako? 4.2 Ali subjekt vzpostavi in vzdržuje bazo podatkov, ki vsebuje informacije o vsakem RA3, KC3 in AC3, od katerega neposredno sprejeme letalski tovor ali letalsko pošto, ki se jo dostavi ACC3 za prevoz v Unijo? DA ali NE Če je odgovor pritrdilen, navedite informacije, vključene v bazo podatkov. Če je odgovor nikalen, kako subjekt ve, da tovor prihaja od drugega RA3, KC3 ali AC3? 4.3 Ali subjekt imenuje pošiljatelje za AC3? DA ali NE Če je odgovor pritrdilen, opišite postopek in zaščitne ukrepe, ki jih subjekt zahteva od pošiljatelja. 4.4 Ali pri prejemu pošiljke subjekt preveri, ali je namenjena na letališče EU/EGP? DA ali NE – razložite. 4.5 Če je odgovor pritrdilen, ali subjekt za ves letalski tovor ali letalsko pošto opravi enak varnostni pregled, če sta namenjena na letališče EU/EGP? DA ali NE Če je odgovor pritrdilen, opišite postopek. 4.6 Ali subjekt pri prevzemanju pošiljke, vključno s pošiljkami, ki se dostavljajo z drugimi vrstami prevoza in ne z letalskim, ugotavlja, ali je treba pošiljko obravnavati kot tovor in pošto z visokim tveganjem (HRCM) (glej opredelitev v delu 6)? DA ali NE Če je odgovor pritrdilen, opišite kako. Opišite postopek. 4.7 Ali potrjeni subjekt pri prevzemanju varovane pošiljke ugotavlja, ali je bila zavarovana pred nepooblaščenimi posegi in/ali nedovoljenim odpiranjem? DA ali NE Če je odgovor pritrdilen, opišite (plombe, zaklepi, pregled itd.). 4.8 Ali mora oseba, ki pošiljko dostavlja, predložiti uradni identifikacijski dokument s fotografijo? DA ali NE 4.9 Ali obstaja postopek za identifikacijo pošiljk, za katere je potreben varnostni pregled? DA ali NE Če je odgovor pritrdilen, kako? 4.10 Zaključek: Ali postopki za prevzem zadoščajo za ugotavljanje, ali letalski tovor/letalska pošta, namenjena na letališča EU/EGP, prihajata iz varne dobavne verige oziroma ju je treba varnostno pregledati? DA ali NE Če je odgovor nikalen, navedite razloge. Pripombe subjekta Pripombe potrjevalca ukrepov varovanja v letalstvu EU DEL 5 Varnostni pregled Cilj: Če RA3 sprejme tovor in pošto, ki ne prihajata iz varne dobavne verige, mora RA3 te pošiljke varnostno pregledati, preden so dostavljene ACC3 kot varovan tovor. RA3 ima na voljo postopke, s katerim zagotovi, da se letalski tovor in letalska pošta, namenjena v EU/EGP zaradi prevoza, tranzita ali razkladanja na letališču Unije, varnostno pregledata s sredstvi ali metodami, navedenimi v zakonodaji EU, do takšne mere, da se ustrezno zagotovi, da ne vsebujeta nobenih prepovedanih predmetov. Če letalski tovor ali letalsko pošto varnostno pregleda ustrezni organ v tretji državi ali se ta pregled izvede v njegovem imenu, RA3 to dejstvo navede in opiše način zagotavljanja ustreznega varnostnega pregleda. Opomba: Čeprav se lahko v skladu s točko 6.8.3.2 do 30. junija 2014 uporabljajo najmanj standardi ICAO za izvajanje določb točke 6.8.3.1, se pri potrjevanju ukrepov varovanja v letalstvu EU upoštevajo zahteve EU glede varnostnega pregledovanja, tudi če se potrjevanje izvaja pred 1. julijem 2014. Sklic: točka 6.8.3 5.1 Ali varnostni pregled v imenu subjekta izvaja drug subjekt? DA ali NE Če da, navedite vrsto teh subjektov in podrobnosti: — zasebno podjetje za varnostne preglede, — podjetje, ki ga regulira država, — državna služba ali organ za varnostne preglede, — drugo. Navedite vrsto sporazuma/pogodbe med potrjenim subjektom in subjektom, ki izvaja varnostni pregled v njegovem imenu. 5.2 Katere metode varnostnega pregleda se uporabljajo za letalski tovor in pošto? Navedite, skupaj s podrobnostmi o opremi, ki se uporablja za varnostne preglede letalskega tovora in letalske pošte (npr. proizvajalec, vrsta, različica programske opreme, standard, serijska številka itd.), za vse uporabljene metode. 5.3 Ali je oprema ali metoda (npr. psi za odkrivanje eksplozivov), ki se uporablja, vključena v najnovejši seznam skladnosti EU, ECAC ali TSA? DA ali NE Če je odgovor pritrdilen, navedite podrobnosti. Če je odgovor nikalen, navedite podrobnosti o odobritvi opreme in datum odobritve ter vse, kar kaže na to, da je oprema v skladu s standardi EU za opremo. 5.4 Ali je oprema, ki se uporablja, v skladu s proizvajalčevim načrtom delovanja (CONOPS) ter se redno preskuša in vzdržuje? DA ali NE Če je odgovor pritrdilen, opišite postopek. 5.5 Ali se med varnostnim pregledom upošteva vrsta pošiljke? DA ali NE Če je odgovor pritrdilen, opišite, kako se zagotavlja, da se izbrana metoda varnostnega pregleda uporablja do takšne mere, da se ustrezno zagotovi, da v pošiljki niso skriti nobeni prepovedani predmeti. 5.6 Ali je na voljo postopek za reševanje alarma, ki ga povzroči oprema za varnostno pregledovanje? (Pri določeni opremi (npr. rentgenska oprema) alarm sproži prevoznik sam). DA ali NE Če je odgovor pritrdilen, opišite postopek za reševanje alarmov, s katerim se ustrezno zagotavlja, da ni prepovedanih predmetov. Če je odgovor nikalen, opišite, kaj se zgodi s pošiljko. 5.7 Ali so kakšne pošiljke izvzete iz varnostnih pregledov? DA ali NE 5.8 Obstajajo izvzetja, ki niso v skladu s seznamom Unije? DA ali NE Če je odgovor pritrdilen, podrobno opišite. 5.9 Ali je dostop do prostora za varnostni pregled nadzorovan tako, da je dovoljen dostop le pooblaščenemu in usposobljenemu osebju? DA ali NE Če je odgovor pritrdilen, opišite. 5.10 Ali je vzpostavljen nadzor kakovosti in/ali režim preskušanja? DA ali NE Če je odgovor pritrdilen, opišite. 5.11 Zaključek: Ali se letalski tovor/letalska pošta varnostno pregledata z enim od načinov ali metod iz točke 6.2.1 Sklepa 2010/774/EU do takšne mere, da se ustrezno zagotovi, da ne vsebujeta nobenih prepovedanih predmetov? DA ali NE Če je odgovor nikalen, navedite razlog. Pripombe subjekta Pripombe potrjevalca ukrepov varovanja v letalstvu EU DEL 6 Tovor in pošta z visokim tveganjem (HRCM) Cilj: Pošiljke, ki izvirajo iz lokacij ali se prevažajo na lokacije, ki jih je EU opredelila kot lokacije z visokim tveganjem, ali kažejo, da je bil na njih izveden bistven poseg, je treba šteti za tovor in pošto z visokim tveganjem (HRCM). Takšne pošiljke je treba varnostno pregledati v skladu s posebnimi navodili. RA3 ima na voljo postopke, s katerim se zagotavlja, da se tovor in pošta z visokim tveganjem, namenjena v EU/EGP, identificirata in ustrezno nadzorujeta, kakor je opredeljeno v zakonodaji Unije. ACC3, ki mu RA3 dostavi letalski tovor ali pošto za prevoz, lahko RA3 sporoči najnovejše ustrezne podatke o izhodiščnih točkah z visokim tveganjem. RA3 uporabi enake ukrepe, ne glede na to, ali prejme tovor in pošto z visokim tveganjem od letalskega prevoznika ali z drugimi vrstami prevoza. Sklic: Točka 6.7 Opomba: Za tovor ali pošto z visokim tveganjem, za katero je bilo odobreno, da se lahko prevaža v EU/EGP, se izda varnostni status ‚SHR‘, kar pomeni varno za potniško, tovorno in poštno letalo v skladu z zahtevami v zvezi z visokim tveganjem. 6.1 Ali osebje, odgovorno za izvajanje varnostnega nadzora, ve, kateri letalski tovor in pošto je treba obravnavati kot tovor in pošto z visokim tveganjem (HRCM)? DA ali NE Če je odgovor pritrdilen, opišite. 6.2 Ali ima subjekt na voljo postopke za identifikacijo tovora in pošte z visokim tveganjem? DA ali NE Če je odgovor pritrdilen, opišite. 6.3 Ali za tovor in pošto z visokim tveganjem veljajo postopki varnostnega pregleda za tovor in pošto z visokim tveganjem v skladu z zakonodajo EU? DA ali NE Če je odgovor nikalen, navedite postopke, ki se uporabljajo. 6.4 Ali subjekt po varnostnem pregledu izda izjavo o varnostnem statusu za SHR v dokumentaciji, ki je priložena k pošiljki? DA ali NE Če je odgovor pritrdilen, opišite, kako se izda varnostni status in v katerem dokumentu. 6.5 Zaključek: Ali je subjekt poskrbel za ustrezen in zadosten postopek, s katerim se zagotovi, da se ves tovor in pošta z visokim tveganjem pred natovarjanjem pravilno obravnavata? DA ali NE Če je odgovor nikalen, navedite razlog. Pripombe subjekta Pripombe potrjevalca ukrepov varovanja v letalstvu EU DEL 7 Zavarovanje varovanega letalskega tovora in pošte Cilj: RA3 ima na voljo postopke, s katerimi zagotavlja, da sta letalski tovor in/ali letalska pošta, namenjena v EU/EGP, zavarovana pred nepooblaščenimi posegi in/ali nedovoljenim odpiranjem od trenutka, ko je bil opravljen varnostni pregled ali drugi varnostni nadzor, ali od trenutka sprejema po varnostnem pregledu ali varnostnem nadzoru do natovarjanja ali prevoza do ACC3 ali drugega RA3. Če se prej varovana letalski tovor in pošta pozneje ne zavarujeta, se ne smeta natovoriti ali dostaviti ACC3 ali drugemu RA3 kot varna tovor ali pošta. Varovanje se lahko zagotavlja z različnimi sredstvi, kot so fizična sredstva (pregrade, zaklenjeni prostori itd.), ljudje (patrulje, usposobljeno osebje itd.) in tehnološka sredstva (video nadzorni sistem, alarm ob vdoru itd.). Varovan letalski tovor ali pošta, namenjena v EU/EGP, bi morala biti ločena od letalskega tovora ali pošte, ki nista varovana. Sklic: točka 6.8.3.1 7.1 Ali varovanje za varovan letalski tovor in letalsko pošto v imenu potrjenega subjekta izvaja drug subjekt? DA ali NE Če da, navedite vrsto teh subjektov in podrobnosti: — zasebno podjetje za varnostne preglede, — podjetje, ki ga regulira država, — državna služba ali organ za varnostne preglede, — drugo. 7.2 Ali sta na voljo varnostni nadzor in varovanje, da se prepreči nedovoljeno odpiranje med postopkom varnostnega pregleda? DA ali NE Če je odgovor pritrdilen, opišite. Navedite, kakšne vrste varovanja so na voljo: — fizično (ograja, pregrada, trdno zgrajena zgradba itd.), — človeško (patrulje itd.), — tehnološko (video nadzorni sistem, alarm itd.). Pojasnite njihovo organizacijo. 7.3 Ali sta varovana letalski tovor/letalska pošta dostopna le pooblaščenim osebam? DA ali NE Če je odgovor pritrdilen, opišite. Navedite, kako se nadzirajo vse točke dostopa (vključno z vrati in okni) do opredeljivega in varovanega letalskega tovora/letalske pošte. 7.4 Ali so na voljo postopki, ki zagotavljajo, da sta letalski tovor/letalska pošta, ki sta namenjena v EU/EGP in na katerih je bil opravljen varnostni nadzor, varovana pred nepooblaščenimi posegi od trenutka, ko sta bila zavarovana, do natovarjanja ali do prevoza do ACC3 ali drugega RA3? DA ali NE Če je odgovor pritrdilen, opišite, kako sta zavarovana (fizična, človeška, tehnološka sredstva itd.). Navedite tudi, ali je zgradba trdno grajena in kakšne vrste materiali so uporabljeni, če so ti podatki na voljo. Če je odgovor nikalen, navedite razloge. 7.5 Zaključek: Ali je varovanje dovolj skrbno, da se preprečijo nepooblaščeni posegi? DA ali NE Če je odgovor nikalen, navedite razlog. Pripombe subjekta Pripombe potrjevalca ukrepov varovanja v letalstvu EU DEL 8 Dokumentacija Cilj: Varnostni status pošiljke je naveden v dokumentaciji, priloženi pošiljki, bodisi v obliki letalskega tovornega lista, enakovredne poštne dokumentacije ali ločene izjave, in sicer v elektronski ali pisni obliki. Varnostni status izda RA3. Sklic: točki 6.3.2.6(d) in 6.8.3.4. Opomba: Navedejo se lahko naslednji varnostni statusi: — ‚SPX‘, kar pomeni varno za potniško, tovorno in poštno letalo, ali — ‚SCO‘, kar pomeni varno le za tovorno in poštno letalo, ali — ‚SHR‘, kar pomeni varno za potniško, tovorno in poštno letalo v skladu z zahtevami za visoko tveganje. 8.1 Ali je subjekt v spremni dokumentaciji (npr. letalski tovorni list) navedel status tovora in kako je bil ta status dosežen? DA ali NE Če je odgovor nikalen, pojasnite. 8.2 Zaključek: Ali dokumentacijski postopek primerno zagotavlja, da sta tovor in pošta opremljena z ustrezno spremno dokumentacijo, v kateri je naveden pravilen varnostni status? DA ali NE Če je odgovor nikalen, navedite razlog. Pripombe subjekta Pripombe potrjevalca ukrepov varovanja v letalstvu EU DEL 9 Prevoz Cilj: Letalski tovor in letalska pošta morata biti zavarovana pred nepooblaščenimi posegi ali nedovoljenim odpiranjem od trenutka, ko sta bila zavarovana, do natovarjanja ali prevoza ACC3 ali drugemu RA3. To vključuje varovanje med prevozom do letala, do ACC3 ali do drugega RA3. Če se prej varna letalski tovor in pošta ne varujeta med prevozom, se ne smeta natovoriti ali dostaviti ACC3 ali drugemu RA3 kot varen tovor. Med prevozom do letala, do ACC3 ali do drugega RA3 je za zavarovanje varovanih pošiljk odgovoren RA3. RA3 je odgovoren tudi v primerih, ko prevoz v njegovem imenu opravi drug subjekt, kot je na primer špediter. To ne vključuje primerov, ko se prevoz pošiljk izvede pod pristojnostjo ACC3 ali drugega RA3. Sklic: točka 6.8.3 9.1 Kako se letalski tovor/letalska pošta preneseta ACC3/drugemu RA3? (a) Z lastnim prevozom potrjenega subjekta? DA ali NE (b) S prevozom drugega RA3/ACC3? DA ali NE (c) Potrjeni subjekt uporabi izvajalca? DA ali NE 9.2 Ali sta letalski tovor/letalska pošta v embalaži, ki je ni možno odpreti brez vidnih poškodb? DA ali NE Če je odgovor pritrdilen, kako? 9.3 Ali je vozilo pred prevozom zapečateno ali zaklenjeno? DA ali NE Če je odgovor pritrdilen, kako? 9.4 Ali se v primeru uporabe oštevilčenih pečatov dostop do pečatov nadzira in številke zabeležijo? DA ali NE Če je odgovor pritrdilen, kako? 9.5 Ali ustrezni prevoznik po potrebi podpiše izjavo prevoznika? DA ali NE 9.6 Ali je bila oseba, ki prevaža tovor, posebej varnostno preverjena in je opravila usposabljanje, da spozna svoje odgovornosti, preden je dobila dovoljenje za prevoz varovanega letalskega tovora in/ali letalske pošte? DA ali NE Če je odgovor pritrdilen, navedite vrsto tega varnostnega preverjanja (predzaposlitveno preverjanje, preverjanje ozadja itd.) in usposabljanja (tečaj ozaveščanja na področju varnosti itd.) 9.7 Zaključek: Ali so ti ukrepi zadostni za zaščito letalskega tovora/pošte pred nepooblaščenimi posegi med prevozom? DA ali NE Če je odgovor nikalen, navedite razloge. Pripombe subjekta Pripombe potrjevalca ukrepov varovanja v letalstvu EU DEL 10 Izpolnjevanje določb Cilj: Ko je potrjevalec ukrepov varovanja v letalstvu EU ocenil prejšnjih devet delov tega kontrolnega seznama, mora ugotoviti, ali njegovo preverjanje na kraju samem potrjuje izvajanje varnostnega nadzora v skladu s cilji, navedenimi v tem kontrolnem seznamu za letalski tovor/letalsko pošto, ki sta namenjena v EU/EGP. Obstajata dve možnosti. Potrjevalec ukrepov varovanja v letalstvu EU ugotovi, da je subjekt: (a) zagotovil upoštevanje ciljev s tega kontrolnega seznama. Potrjevalec predloži potrjenemu subjektu izvirnik poročila o potrjevanju in navede, da je subjekt imenovan za reguliranega agenta iz tretje države, ki je potrjen za ukrepe varovanja v letalstvu EU; (b) ni zagotovil upoštevanja ciljev s tega kontrolnega seznama. V tem primeru subjekt nima dovoljenja, da bi ACC3 ali drugemu RA3 dostavil varovana letalski tovor ali pošto, namenjena v EU/EGP. Subjekt prejme kopijo izpolnjenega kontrolnega seznama, v katerem so navedene pomanjkljivosti. Na splošno mora potrjevalec ukrepov varovanja v letalstvu EU določiti, ali se je s tovorom in pošto, s katerima upravlja potrjeni subjekt, ravnalo tako, da v trenutku njune dostave ACC3 ali drugemu RA3 velja, da sta varna za letalski prevoz v EU/EGP v skladu z veljavnimi predpisi EU. Potrjevalec ukrepov varovanja v letalstvu EU se mora zavedati, da ocenjevanje temelji na metodologiji, ki na podlagi ciljev ugotavlja splošno skladnost s predpisi. 10.1 Splošni zaključek: Ocenjevanje (in obveščanje) (ustrezno označite) Če je subjekt označen z ‚USTREZA‘, se šteje, da je imenovan za reguliranega agenta tretje države, ki je potrjen za ukrepe varovanja v letalstvu EU (RA3). ustreza/ne ustreza Če v skladu s splošno oceno subjekt ne ustreza, spodaj navedite področja, na katerih subjekt ne dosega zahtevanih varnostnih standardov ali ima šibko točko. Navedite tudi, kakšne spremembe so potrebne, da bi subjekt dosegel zahtevani standard in bi tako ustrezal. Pripombe potrjevalca ukrepov varovanja v letalstvu EU Pripombe subjekta Ime potrjevalca: Datum: Podpis: PRILOGA Seznam oseb in subjektov, ki so bili obiskani in s katerimi so bili opravljeni intervjuji Navedite ime subjekta, ime kontaktne osebe in datum obiska ali intervjuja. Ime subjekta Ime kontaktne osebe Datum obiska/intervjuja